text: Ibsa koreen jijjiirama dhaabbilee hawaasa muslimaa muummicha ministeeraa Dr Abiy Ahmadiin hundeeffame Khamiisa dheengaddaa baase hordofuun, Koreen furmaata barbaadduu hawaasa muslimaa miseensota kudha torbaniitis ibsa baasee jira. Koreen kun ibsa isaa irratti, hojiiwwan koreen jijjiirama dhaabbilee hawaasa muslimaa guyyaa hundeeffame irraa kaase hojjata ture kan dinqisiifatu tahuu ibsuun, ammas hanga xumuraattti jajjabeeffamuu qaba jedhe.
text: #000004
text: Kora Ulamaa’onni ilaalcha gara garaa qaban irratti hirmaatan geggeessuu fi Majliisa Amaanaan itti kennamu kan ilaalcha hunda hammatu hundeessuuf karoora qabame Koreen Furmaata barbaadduu hawaasa muslimaa kan deeggaru akka taheefi, gama biraatiin ammoo majliisni garee tokkoon dhuunfatamu akka hin hundoofne kan irratti qabsaayu tahuu beeksise.
text: #000005
text: Dabalataanis ibsichi hojii Koreen jijjiirama dhaabbilee hawaasa muslimaa hojjate kan dinqisiifatamu tahus, hanqinoonni tokko tokkoos jiraatuu eere. Qabxiilee koreen Fala Barbaadduu Hawaasa Muslimaa ibsa isaa keessatti akka hanqinaatti kaase jiddu, Ulamaa’ota fi Hayyoota 300 kan kora ebla 23/2011 geggeeffamu irratti affeeraman jidduu, koreen furmaata barbaadduu hawaasa muslimaa namoota ilaalcha Salafiyaa bakka bu’an 150 akka yaamu, Majliisni ammo namoota ilaalcha Suufiyyaa bakka bu’an 150 akka yaamu yaadni jedhu sirrii akka hin tahin beeksise.
text: #000006
text: Dhumarrattis ibsi koree kun, majliisni Amaanaan itti kennamee kora kanaan hundeeffamu, yeroo gabaabaa keessatti ijaarsaa caasaa fi filannoo majliisaa xumuruun qabsoo hawaasni muslimaa yeroo dheeraaf geggeessaa ture haala tokkummaa isaa eegsisuun akka galmaan gahu abdii qabna jedhe.
text: #000008
text: Gamtaan Munshidoota Sikkoo fi Mandoo Hundeeffame
text: #000012
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000016